Татар егетләренең иң-иңнәре - Можгада

	13 февральдә Можгада “Иман” Можга татар яшьләре берлеге, Можга татарларының милли-мәдәни автономиясе тарафыннан оештырылган беренче республикакүләм “Татар егете - 2015” бәйгесе булды. Батырлыкта, матурлыкта, осталыкта, туган телебезне, гореф-гадәтләребезне белүдә Можгадан, Ижаудан, Балезино районыннан килгән 6 егет көрәште.
Вәсил Карабаев.	 «Иман” Можга татар яшьләре оешмасы рәисе Ленар Галиевта әлеге бәйгене уздыру теләге узган елны ук барлыкка килгән. Тик катнашырга теләк белдерүчеләр аз булу сәбәпле, бәйге булмый калган. “Быел таләпне 15 яшьтән 35 яшькә кадәр куйдык. Татар яшьләре арасында реклама уздырдык, танышларыбызны чакырдык. Аллага шөкер, башкарып чыктык. Быелгы бәйгене күргәч, яшьләрнең теләге артыр дип уйлыйм һәм “Татар егете” бәйгесенең ел саен үткәрелә торган бәйрәмгә әвереләчәгенә ышанам”, - диде Ленар. 200 урынлык залның шыгрым тулы булуын күргәч, бәйгенең чыннан да “кызу” һәм кызыклы булачагын аңладык. Егетләрнең ниндиләрен сайлаганнар бит! Можгадан - Вәсил Карабаев, Илназ Солтанов, Айнур Гыйлаҗетдинов, Артур Фәхретдинов, Ижаудан - Артур Гыймазетдинов, Балезино районы Кистем авылыннан Айнур Касимов бар көчләрен куеп, беренчелек өчен көрәштеләр.  
	Эльвира ХУҖИНА	
Яңарыш

	№   |  	


